Document ID: 32004R1424

UREDBA KOMISIJE (ES) št. 1424/2004
z dne 6. avgusta 2004
o določitvi količin za uvoz banan v Skupnost v okviru tarifnih kvot A/B in C za četrto četrtletje leta 2004
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 404/93 z dne 13. februarja 1993 o skupni ureditvi trga za banane (1), in zlasti člena 20,
ob upoštevanju naslednjega:
(1)
Uredba Komisije (ES) št. 896/2001 (2), določa podrobna pravila za uporabo Uredbe Sveta (EGS) št. 404/93 o režimu za uvoz banan v Skupnost. Opredeliti je treba razpoložljive količine za uvoz v zadnjem četrtletju leta 2004 v okviru uvoznih tarifnih kvot A/B in C, predvidenih v členu 18 Uredbe (EGS) št. 404/93.
(2)
Določiti je treba razpoložljive količine za uvoz v četrtem četrtletju leta 2004, v okviru tarifnih kvot A/B in C, ob upoštevanju po eni strani obsega tarifnih kvot, predvidenih v členu 18 Uredbe (EGS) št. 404/93, in po drugi strani uvoznih dovoljenj, izdanih za prva tri četrtletja leta 2004. Vendar je določitev omenjenih količin za tradicionalne izvajalce začasno v skladu s členom 1 Uredbe Komisije (ES) št. 2036/2003 o odstopanju od Uredbe (ES) št. 896/2001 glede določitev koeficientov prilagoditve, ki se uporabljajo pri referenčni količini za vsakega tradicionalnega izvajalca v okviru tarifnih kvot za uvoz banan za leto 2004 (3).
(3)
Ker se mora ta uredba začeti uporabljati pred začetkom obdobja za vložitev zahtevkov za dovoljenja v četrtem četrtletju leta 2004, začne veljati takoj.
(4)
Ukrepi, predvideni s to uredbo, so v skladu z mnenjem Upravljalnega odbora za banane -
SPREJELA NASLEDNJO UREDBO:
Člen 1
1. Za četrto četrtletje leta 2004 so razpoložljive količine za uvoz v okviru režima tarifnih kvot za uvoz banan določene v Prilogi k tej uredbi.
2. Za zahtevke za uvozna dovoljenja v okviru tarifnih kvot A/B in C za četrto četrtletje leta 2004 velja:
(a)
zahtevek tradicionalnega dobavitelja se ne sme nanašati na količino, ki presega razliko med referenčno količino, določeno v členih 4 in 5 Uredbe (ES) št. 896/2001, in vsoto količin, ki so zajete v uvoznih dovoljenjih, izdanih za prva tri četrtletja leta 2004;
(b)
zahtevek netradicionalnega dobavitelja se ne sme nanašati na količino, ki presega razliko med letno količino, določeno in sporočeno dobavitelju v skladu s členom 9(3) uredbe (ES) št. 896/2001, in vsoto količin, ki so zajete v uvoznih dovoljenjih, izdanih za prva tri četrtletja leta 2004.
Za kazni in nedopustnosti se priloži zahtevku za uvozno dovoljenje kopija uvoznega dovoljenja ali dovoljenj, izdanih dobavitelju za predhodna četrtletja leta 2004.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 6. avgusta 2004

Labels: 3